Eiríkur Örn Norðdahl

Eiríkur Örn Norðdahl (f. 1. júlí 1978) er íslenskur rithöfundur, smásagnahöfundur, þýðandi og ljóðskáld. Síðastliðin ár hefur hann unnið úr evrópskum og norður-amerískum framúrstefnuhefðum, við sundurtætingu tungumálsins í myndrænar, hljóðrænar, félagslegar og málfræðilegar einingar sínar. Árið 2007 hlaut Eiríkur aukaverðlaun í Ljóðstafi Jóns úr Vör, og sama ár fékk hann Rauðu hrafnsfjöðrina, stílverðlaun lestrarfélagsins Krumma. Árið 2008 fékk Eiríkur svo Íslensku þýðingarverðlaunin fyrir þýðingu sína á Móðurlaus Brooklyn eftir Jonathan Lethem. Eiríkur heldur úti umfangsmikilli heimasíðu þar sem finna má tugi upplestrarmyndbanda og annarra myndverka, hljóðaljóð, greinar og umfjöllun um íslenska og erlenda ljóðlist, auk bloggs. Eiríkur kemur reglulega fram á ljóðahátíðum í Evrópu og N-Ameríku. 

Fyrsta ljóðabók hans, Heilagt stríð: runnið undan rifjum drykkjumanna, kom út árið 2001 og árið eftir kom út Heimsendapestir undir merkjum Nýhil. 2003 kom út Nihil obstat. Árið 2004 var fyrsta skáldsaga hans, Hugsjónadruslan, gefin út af Máli og menningu og 2005 ljóðabókin Blandarabrandarar: (die Mixerwitze) hjá Nýhil. 2006 kom síðan út önnur skáldsaga, Eitur fyrir byrjendur. Þann 1. maí 2007 kom út bókin Handsprengja í morgunsárið sem Eiríkur skrifaði ásamt Ingólfi Gíslasyni, en í henni var að finna þýðingar á ljóðum erlendra þjóðarleiðtoga og hryðjuverkamanna, auk svonefndra „róttækra þýðinga“ eða „ljóðgerða“ á ræðum og ummælum íslenskra stjórnmálamanna og álitsgjafa. Síðar sama ár kom bókin Þjónn, það er Fönix í öskubakkanum mínum!, sem innihélt meðal annars endurvinnslu á kvæði Steins Steinarr Tíminn og vatnið. Um svipað leyti kom ljóðaþýðingasafnið 131.839 slög með bilum hjá finnska forlaginu Ntamo, en það innihélt 90 ljóð eftir 61 skáld, sem að mestu voru erlend samtímaskáld. Árið 2008 kom út ljóðabókin Ú á fasismann - og fleiri ljóð, en hún innihélt 20 myndljóð og geisladisk með 20 hljóðaljóðum. 

Eiríkur býr á Ísafirði og er kvæntur Nödju Widell. Sonur hans er Aram Nói Norðdahl Wiedel, fæddur 2. september 2009.

 Ritaskrá 
 Ljóð 
 Óratorrek: ljóð um samfélagsleg málefni, Mál og menning, 2017
 Hnefi eða vitstola orð, Mál & menning, 2013
 Ú á fasismann - og fleiri ljóð, Mál & menning, 2008
 Þjónn, það er Fönix í öskubakkanum mínum, Nýhil, 2007
 Handsprengja í morgunsárið, ásamt Ingólfi Gíslasyni, Nýhil, 2007
 Blandarabrandarar, Nýhil, 2005
 Nihil Obstat, Nýhil, 2003
 Heimsendapestir, Nýhil, 2002
 Heilagt stríð: runnið undan rifjum drykkjumanna, Höfundur, 2001

 Skáldsögur 
 Náttúrulögmálin, Mál og menning, 2023 
 Frankensleikir, Mál og menning, 2022 
 Einlægur Önd, Mál og menning, 2021 
 Brúin yfir Tangagötuna, Mál og menning, 2020Hans Blær, Mál og Menning, 2018
 Heimska, Mál og Menning, 2015
 Illska, Mál & menning, 2012
 Gæska, Mál & menning, 2009
 Eitur fyrir byrjendur, Nýhil, 2006
 Hugsjónadruslan, Mál & menning, 2004

 Þýðingar 
 Maíkonungurinn - valin ljóð eftir Allen Ginsberg, Mál & menning, 2008
 Doktor Proktor og prumpuduftið eftir Jo Nesbø, Forlagið, 2008
 Súkkulaði eftir Joanne Harris, Uppheimar, 2007
 131.839 slög með bilum - ljóðaþýðingar, Ntamo, 2007
 Móðurlaus Brooklyn eftir Jonathan Lethem, Bjartur, 2007
 Heljarþröm eftir Anthony Horowitz, Forlagið, 2007
 Eminem - ævisaga eftir Anthony Bozza, Tindur, 2006
 Heimskir hvítir karlar eftir Michael Moore, Edda-Forlagið, 2003

 Ritstjórn 
 Af steypu, Nýhil, 2009
 Af ljóðum'', Nýhil, 2005

 Tenglar 
 Heimasíða Eiríks Arnar Norðdahl
 Um bækur Eiríks 
 Myndljóð 
 Myndbönd af upplestrum 
 Blogg Eiríks, Fjallabaksleiðin 
 Greinar 
 Nokkur hljóðaljóð á alþjóðlega framúrstefnuvefnum UbuWeb
 Um Eirík á Bókmenntavefnum 

Flokkur:Íslensk skáld
Flokkur:Íslenskir rithöfundar
Flokkur:Íslenskir þýðendur

Flokkur:Handhafar íslensku bókmenntaverðlaunanna
Flokkur:Stúdentar úr Menntaskólanum á Ísafirði